ქეთევან ლოსაბერიძე

ქეთევან ლოსაბერიძე (დ. 1 აგვისტო, 1949, ლეყერეთი, იმერეთი — გ. 23 იანვარი, 2022) — ქართველი და საბჭოთა მშვილდოსანი. 1980 წლის ოლიმპიური ჩემპიონი, მსოფლიოსა და ევროპის ჩემპიონი. საბჭოთა კავშირის სპორტის დამსახურებული ოსტატი. მშვილდოსნობაში ოლიმპიური ოქროს პირველი და ერთადერთი მფლობელი საბჭოთა სპორტის ისტორიაში. ხალხთა მეგობრობის, ვახტანგ გორგასლის II ხარისხის და ბრწყინვალების საპრეზიდენტო ორდენების კავალერი.

ბიოგრაფია
ქეთევან ლოსაბერიძე დაიბადა 1949 წლის 1 აგვისტოს, სოფელ ლეყერეთში, ტყიბულის რაიონში. 1970 წელს დაამთავრა ქუთაისის პედაგოგიური ინსტიტუტი. იგი იყო პირველი და ერთადერთი ევროპელი ქალი, რომელმაც ოლიმპიური ჩემპიონობა მოიპოვა მშვილდოსნობაში. 1980 წლის მოსკოვის ოლიმპიურ თამაშებზე მან ოქროს მედალი მოიპოვა. გარდა ამისა, მონაწილეობა მიიღო 1972 წლის მიუნხენის ოლიმპიადაში. მისი მიღწევები მოიცავს მსოფლიოსა და ევროპის ჩემპიონობებს, ასევე მრავალ საერთაშორისო ტურნირზე გამარჯვებებს.

სპორტული კარიერის დასრულების შემდეგ, ქეთევან ლოსაბერიძე აქტიურად იყო ჩართული სპორტის ადმინისტრირებაში. 2002–2005 წლებში იყო საქართველოს მშვილდოსნობის ეროვნული ფედერაციის პრეზიდენტი. მისი ხელმძღვანელობით ფედერაციამ მნიშვნელოვანი ნაბიჯები გადადგა სპორტის ამ სახეობის განვითარებაში საქართველოში.

1979 წელს მიენიჭა საბჭოთა კავშირის სპორტის დამსახურებული ოსტატის წოდება. დაჯილდოებულია ვახტანგ გორგასლის II ხარისხის ორდენით, ბრწყინვალების საპრეზიდენტო ორდენით (2018) და ხალხთა მეგობრობის ორდენით. 1980 წელს დასახელდა საქართველოს წლის საუკეთესო სპორტსმენად. გარდაიცვალა 2022 წლის 23 იანვარს, 72 წლის ასაკში.გარდაიცვალა ოლიმპიური ჩემპიონი, მშვილდოსანი ქეთევან ლოსაბერიძე

მიღწევები
 ოლიმპიური ჩემპიონი: 1980 (მოსკოვი) 
 მიუნხენის ოლიმპიური თამაშების IV ადგილოსანი: 1972 
 მსოფლიოს ჩემპიონი: 1973 (გუნდური), 1981 (გუნდური)
 ევროპის ჩემპიონი: 1972 (პირადი, გუნდური), 1978 (გუნდური), 1980 (გუნდური)
 სსრ კავშირის ჩემპიონი: 1973, 1979
 სსრ კავშირის ჩემპიონატის ბრინჯაოს მედალოსანი: 1971, 1972, 1974, 1975, 1981
 სსრ კავშირის თასის მფლობელი: 1972, 1978
 სსრ კავშირის ხალხთა სპარტაკიადის ვიცე-ჩემპიონი: 1979
 მილანის (1975, 1980), ლოძის (1976), კიოლნისა (1978) და ლვოვის (1981) საერთაშორისო ტურნირების გამარჯვებული
 საქართველოს წლის საუკეთესო სპორტსმენი (სპორტულ ჟურნალისტთა კავშირი): 1980
 სსრ კავშირის საერთაშორისო კლასის სპორტის ოსტატი: 1971
 საბჭოთა კავშირის სპორტის დამსახურებული ოსტატი: 1979

 ძირითადი შედეგები 
დისციპლინა წელი  ტურნირი  მასპინძელი  ადგილიმშვილდოსნობა 1972  ევროპის ჩემპიონატი  ვალფერდანჟი, ლუქსემბურგი  მშვილდოსნობა 1972  ევროპის ჩემპიონატი  ვალფერდანჟი, ლუქსემბურგი  მშვილდოსნობა 1973  მსოფლიო ჩემპიონატი  გრენობლი, საფრანგეთი  მშვილდოსნობა 1978  ევროპის ჩემპიონატი  სტოუნლეიგი, დიდი ბრიტანეთი  მშვილდოსნობა 1980  ევროპის ჩემპიონატი  კომპიენი, საფრანგეთი  მშვილდოსნობა 1980  ზაფხულის XXII ოლიმპიური თამაშები  მოსკოვი, სსრკ  მშვილდოსნობა 1981  მსოფლიო ჩემპიონატი  პუნტა-ალა, იტალია  

 პერიოდიკა   




 რესპუბლიკაში საუკეთესონი // „ლელო“, 31 დეკემბერი, 1981, № 250 (7061), გვ. 1.

ლიტერატურა

რესურსები ინტერნეტში

  ქეთევან ლოსაბერიძე — ქართული სპორტი

სქოლიო

კატეგორია:დაბადებული 1 აგვისტო
კატეგორია:დაბადებული 1949
კატეგორია:გარდაცვლილი 23 იანვარი
კატეგორია:გარდაცვლილი 2022
კატეგორია:ტყიბულის მუნიციპალიტეტში დაბადებულები
კატეგორია:ქართველი ოლიმპიური ჩემპიონები
კატეგორია:საბჭოთა კავშირის სპორტის დამსახურებული ოსტატები
კატეგორია:ქალები სპორტში
კატეგორია:ხალხთა მეგობრობის ორდენის კავალრები
კატეგორია:ბრწყინვალების საპრეზიდენტო ორდენის კავალრები
კატეგორია:ვახტანგ გორგასლის II ხარისხის ორდენის კავალრები